
                                         Αθήνα,  24  Ιανουαρίου  2017
Προς


τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα:  Σχετικά με το λογιστικό χειρισμό της ειδικής εισφοράς 3% για ανανέωση του στόλου και 1% για έργα υποδομής (παρ. 1β και 1γ άρθρου 13 του νόμου 2963/2001) υπέρ των ΚΤΕΛ όταν οι εισφορές αυτές χρησιμοποιούνται για άλλους σκοπούς σύμφωνα με την παρ. 4 του άρθρου 52 του ν. 4199/2013.
Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Η΄46/4/18.1.2017 συνεδρίασή του, έκανε αποδεκτή τη σχετική εισήγηση του Επιστημονικού Συμβουλίου, αναφορικά με το λογιστικό χειρισμό της ειδικής εισφοράς 3% για ανανέωση του στόλου και 1% για έργα υποδομής (παρ. 1β και 1γ άρθρου 13 του νόμου 2963/2001) υπέρ των ΚΤΕΛ όταν οι εισφορές αυτές χρησιμοποιούνται για άλλους σκοπούς σύμφωνα με την παρ. 4 του άρθρου 52 του ν. 4199/2013, η οποία έχει ως εξής:
«Τα ποσά των εισφορών 1% και 3%  που χρησιμοποιούνται για άλλους σκοπούς, οι οποίοι ανάγονται στην εύρυθμη λειτουργία του ΚΤΕΛ Α.Ε. ή ΚΤΕΛ, λόγω αντιμετώπισης εκτάκτων συνθηκών και ταμειακών αναγκών (αρθρ.13 παρ. ε του Ν.2963/2001 όπως ισχύει) θα μεταφέρονται (μετά από  σχετική απόφαση της Γενικής Συνέλευσης της  ΚΤΕΛ Α.Ε. ή ΚΤΕΛ ) από τους λογαριασμούς 45.95.01 «Ειδική εισφορά υπέρ ΚΤΕΛ 1%» και 45.95.02 «Ειδική εισφορά υπέρ ΚΤΕΛ 3%» (Βλ. απόφαση Ε.Σ. ΣΟΕΛ Η 32/2/6.7.2016) σε πίστωση των νέων λογαριασμών 74.04.01 «Έσοδα ειδικής εισφοράς υπέρ ΚΤΕΛ 1%» και 74.04.02 «Έσοδα ειδικής εισφοράς υπέρ ΚΤΕΛ 3%» αντιστοίχως, του δευτεροβάθμιου λογαριασμού  74.04 «Έσοδα ειδικής εισφοράς υπέρ ΚΤΕΛ 1% & 3%), οι οποίοι δημιουργούνται για την παρακολούθηση των εισφορών αυτών».

